Downloaded from YTS.MX
Official YIFY movies site: YTS.MX
Ó, te bölcs és gyengéd lélek!
Emlékszel arra,
amikor mindenünk megvolt?
Álmodsz arról,
amikor távoznunk kellett?
Te vezettél minket.
Így kezdődött minden.
CHIVETEL EJIOFOR TOLMÁCSOLÁSÁBAN
AZ ELEFÁNTKIRÁLYNŐ
Történetünk egy itatónál kezdődik, amit a vihar töltött fel.
Az ide látogató hordák között az utolsó nagy agyarasok is megtalálhatók.
Nemes, egykoron egész Afrikát hazájának tekintő vérvonal leszármazottai.
A királynőjüket Athenának hívják.
Ötvenéves matriarkája kiterjedt családjának.
Mint nekünk, neki is vannak szomszédai.
Ez a történet róluk is szól.
A családját nőrokonai és azok borjai alkotják.
Olyan közel állnak egymáshoz, hogy a kicsik testvérek is lehetnének.
Athena családja a tapasztalatára és bölcsességére támaszkodik,
mivel ő az, aki a túlélésüket érintő döntéseket meghozza.
Legifjabb lánya, Princess, azaz Hercegnő, egyéves.
Nyugodt, mint az anyja.
Aztán ott van még Wewe,
a csorda zsiványa.
Igyekszik jóban lenni Hercegnővel.
De az erőlködésből nem egyszer balhé lesz.
Wewe hím, így csak tinédzserkoráig marad a csordával,
utána egy hímekből álló másikhoz csatlakozik.
A család legifjabb tagját Miminek hívják.
A viharban született.
Egész életében új dolgokat tanul majd. Ez az első napja.
A következő két évben csak anyatejen él majd.
Mala, az anyja, ötévente szül csak,
így minden borja igen értékes.
Mala lesz, aki szoptatja,
de Mimit mindenki gondozni fogja,
mert egy elefántborjút a csorda nevel fel.
Ez Athena királysága.
Egyelőre mindenük megvan, amire szükségük van.
Minden nap elviszi a családját az itatóhoz,
ami a szomszédoknak nem mindig tetszik,
de szükségük van rájuk,
mert az itatót ők ásták, és most ők tartják működésben.
A kecskebéka viszont úgy érezheti, mintha az építkezésnek sosem lenne vége.
A legtöbb szomszéd nem magasabb, mint az elefántok körme a földtől nézve.
De így, vagy úgy, mind hatalmas barátaiktól függnek.
Az itató mindannyiuk otthona.
De amint felkel a nap,
zsugorodni kezd.
A verseny megindul a gyors családalapításért.
A kecskebéka azonnal beveti magát.
Ebből ebihal lesz hamarosan.
Alattuk a vízben, a fenékpontyoknak gőzük sincs,
hogyan és mikor segít rajtuk Athena családja.
Egyelőre csak egymással foglalkoznak.
Amikor a hím megöleli a nőstényt, az lerakja az ikrákat,
majd eltemeti.
Athena tudja, hogy éjjel kiváltképp figyelmesnek kell lennie.
A csorda állva alszik, hogy jobban védhessék Wewét és Mimit.
Pár szomszédnál viszont
a buli még csak most kezdődik el.
Egy nőstény szürke béka például nem elégszik meg egy partnerrel,
egy egész kis csapatot meghívott bulizni.
Ez az évad első nagy eseménye Athena itatójánál.
A nőstény béka a hímek felverte habba rakja le ikráit,
ahol biztonságban fejlődhetnek.
Fent a magasban egy egyiptomi lúd már előrébb tart:
ő pár hete már lerakta tojásait.
Két hónap múlva a fiókák már repülnek is.
Addig viszont az itatónál laknak.
Mivel Mimi ilyen fiatal, Athena nem mozdul a víz mellől.
Nagyon óvatos, míg az újszülött meg nem erősödik.
Wewe még nem találkozott nála fiatalabb állattal.
Igyekszik megbarátkozni vele.
Míg pár fészek még csak most készül,
mások már végeztek is.
A békáknak hosszú estéjük volt,
és kezdenek elfáradni.
Egy késői bulizónak sikerült taxit fognia.
Néha a békát úgy is elviszik egy körre,
hogy nem akarja.
A szürke béka élvezi a napsütést.
Egy fiatal állat viszont leéghet,
így Wewe megmutatja Miminek, hol lel árnyékra.
Amíg az élet ilyen egyszerű,
Athena megnyugodhat és hagyja a kicsinyeit is pihenni.
Wewe nem sokáig bírja a tétlenkedést.
Izgatott Mimi érkezése miatt,
és inkább felkeltené, hogy játszhassanak.
Miminek sokat kell pihennie.
Így lesz elég ereje, hogy tartani tudja a tempót a családdal.
Az anyalúd szeretné az itató biztonságában tudni a fiókáit.
Ma születtek ők is.
Kemény éjszakájuk volt, és nem sietnek sehová.
Nem mellesleg az anyjuk javaslata egy ugrással indul.
Az ösztöneik azt diktálják,
maradjanak együtt, de a szülők utáni vágy is erős.
Végül egy bátor mozdulat dönt:
azzal járnak legjobban, ha a szüleikkel maradnak.
Minden családban van utolsó és lemaradó.
Hívjuk Stephennek!
A szülők arra számítanak, hogy a kicsik tartják a tempót,
így gőzük sincs, hogy Stephen lemaradt.
Az utolsók néha szerencsések is egyben.
Amit Athena a királyságáról tud,
azt anyák generációi adták át lányaiknak.
Az agyara nagyobb, mint bárkié.
A végén levő bemélyedést a fű és a kúszónövények okozták.
A kedvenc növényei csak pár napig virágoznak évente.
De pontosan tudja, hol.
A lakoma esélye eltereli a család figyelmét arról,
ami körömmagasságban történik.
A szomszédoknak kell kitérni előlük.
A kaméleon az álcájában bízva bújik el,
de van olyan helyzet, amikor beolvadni a környezetbe
a lehető legrosszabb döntés.
Ennyire rémült kaméleont
még nem láttunk.
Az esős évszakban
Athena családjának élete kényelmes ritmusra állt be.
Táplálkoznak, míg meleg nem lesz,
majd leviszi őket inni.
Csak négy nap telt el a vihar óta.
A békák fészke máris szárazra égett a napon.
Készen állnak.
A következő pár hétben a itató az ebihalak otthona lesz.
A kikelésük elkerüli Athenáék figyelmét.
De másokét,
a díszes fenékpontyét és a mocsári teknősét nem.
Csak a legnagyobb éri el őket.
A jutalma egy ebihallal töltött habcsók.
Mimi először van vízben.
A sekély részen ismerkedik vele,
és biztatásra igazán nem szorul rá.
Athena családjának ez maga a Paradicsom.
De ha nem fog esni az eső, az itató heteken belül eltűnik.
Ha ez bekövetkezik, Athena tudja: el kell hagyniuk a királyságot.
A legtöbbet ki kell hoznia az itt töltött időből.
Hercegnő anyját utánozva tanulja meg, mit egyen.
A kicsik még anyatejen vannak,
Remek alkalom ez Wewének ormány- és lábtechnikájának javítására.
Hónapok telnek még el, mire valóban ura lesz testének.
Athena tudja, hogy közeleg a száraz évszak.
És azt csak úgy lehet túlélni, ha felhíznak.
Pakolni kell a kilókat felfelé!
De ami bemegy, annak ki is kell jönnie.
Egy ganajtúrónak ez Isten igazi ajándéka.
Az üzenet messze eljutott.
Mások is közelítenek,
így szó sem lehet kényelmes ebédről.
Nagyon gyorsan meg kell gyúrni a labdát, mert banditák
ólálkodnak a környéken!
A győztes laza talajt keres, hogy eltemethesse a zsákmányt,
A ganajtúrók etetése mellett
Athena családja a királyság ingyenes kertészei.
A legtöbb mag, amit elfogyasztanak, emésztetlenül halad át rajtuk,
és kis komposztgolyókban folytatják útjukat a testen kívül.
A teknősbéka vár valakire.
De ahhoz, amit tervez, most kell ennie, míg lehet.
Esőnek nyoma sincs, a napok egyre melegebbek, az állatok ingerültek.
Az elefántok között pár napos fiókákkal totyogó
ludaknak pár lépés távolságot kell tartaniuk.
A vízszint egyre csökken, a csordának melege van,
a távolságtartás nehéz.
Tudják, hogy kell egy ilyen fráterrel bánni.
Inkább egy galambon vezeti le a feszültségét.
Stephen most sem sieti el.
Így lemarad.
És most ráadásul el is téved.
A Teknősnek jó napja lehet.
Egy nőstény jött le az itatóhoz.
Könnyen útját állhatja.
De hogy lenyűgözze, legalább olyan kitartónak kell lennie, mint ő.
Azaz, irány egy séta.
Hosszú séta.
Stephen még soha nem látott ilyen lényeket.
Jobb, ha hamar kitanulja a dolgokat,
ha vissza akar találni a családjához.
Utolsóból és lemaradóból
Stephen eltévedt, de szerencsés lett.
Athena pár szomszédja akkor jön meg, ha a szavanna kiszárad, és az étlap
ott sétál előttük.
A rovarevők pár napra csatlakoznak Athena családjához,
akkor, amikor a szöcskék jóllakottak.
A család hajtja ki őket a rejtekükből.
A barátság pontosan addig tart, míg vannak szöcskék.
Amint elfogynak, a madarak továbbállnak.
Stephent is rettentően izgatják a szöcskék.
Képességei hiányát lelkesedéssel pótolja.
Körömmagasságban a ganajtúró küldetésen van.
Úgy tűnhet, mintha előre gurítaná a labdacsot,
de igazság szerint fejjel lefelé van, és visszafelé cselez.
Nem látja, merre megy, de ez cseppet sem zavarja.
Eltökéltsége méretéhez képest óriási.
Most, hogy megszerezte a labdát, nem hajlandó elereszteni.
Mindegy, milyen hatalmas ellenállásba ütközik.
Athena csapata nem rúgott gólt,
de messze elrúgták a labdát,
így a ganajtúró megkaparinthatja.
Athena családja ritkán fut össze a szomszédokkal.
A mocsári teknősök például elbújnak előlük, de a vihar
hetekkel ezelőtt csapott le,
a víz túl sekély, és elbújni nem nagyon lehet sehová.
Még a fenékponty is csak pislog.
Az itató jelentette számára a világot.
De ahogy fogy a víz, ideje lejár.
A medencés buli eldurvul,
a szomszédság veszélyben.
Akik le tudnak lépni, most indulnak el.
De így felhívják magukra a figyelmet.
Az elefántnak fontos a tapintás.
Érzékeny ormányukkal és talpukkal fedeznek fel új dolgokat.
Nincs ebben semmi rosszindulat, csak kíváncsiság.
Az elefántok társadalmában az agresszió ritka.
Még a bikák között is,
akik a királyság sónyalójánál csatlakoznak Athena családjához.
Verekedés helyett köszönés,
a státusz csendes elismerése,
és osztozás jön.
A talaj sólerakatának felszínre hozatala nem egyszerű.
Láb- és ormánykoordinációval indul, légzés-koordinációval folytatódik.
Wewének kihívást jelent.
Ha nagy levegőt vesz, a por az orrába megy, és csiklandozza
De nagyon igyekszik elfojtani a tüsszentést.
Ez annyira megzavarja, hogy egy pillanatra szem elől téveszti a barátját.
Mimi állandóan éhes,
de egyszerre nem szop sok tejet.
Nővére, Milly, ilyenkor szokott közbelépni,
és távol tartja tőle Wewét.
Mala nem termel elég tejet,
de Miminek minden cseppre szüksége van.
A nap végére mindenki elfárad.
Anyalúd nem tudhatja, hogy Stephen még mindig nem került elő.
A királyság itatói mind kiszáradtak.
Athena kezd türelmetlen lenni.
Tudja, hogy el kell hagyniuk a környéket,
de aggódik, hogy Mimi elég erős-e az utazáshoz.
Mimi nem túl gyakorlatias,
és megakad másoknak egyszerű feladatoknál is.
A barátai nem nagyon tudják, hogy valóban gondban van-e,
vagy csak nagyon fáradt.
De amikor Athena azt morogja, hogy "indulás",
mindenki beáll a sorba.
Egy kiselefánt számára semmi nem olyan ijesztő,
mint a lemaradás eshetősége.
Nem csak Athena érzi, hogy változások előtt állnak.
A kecskebéka új családja egy éjszaka alatt növesztett lábakat,
és most kénytelenek elkezdeni életüket a szárazföldön.
Szerencséjükre a csontjaik még puhák.
De három tonnányi elefánttal szemben inkább nem hőbörögnek.
Athena nem indul el a száraz évszakban használt menedék felé.
Mini még mindig nem áll készen.
Igényli az anyja nógatását.
A száraz évszak beköszöntével nincs visszaút.
De a természet néhanapján
visszaadja, amit elvett.
Stephen egyedül töltött éjszakája
megmutatta neki, mekkora szüksége van a családjára.
Az utolsó kis békák készek partra szállni.
De az elsőként előbújók nagyobbak.
És várnak.
Az a kecskebéka az élet császára,
amelyiknek nagy a szája, és aprók a rokonai.
A királyságon meglátszik, hogy hetek óta nem volt eső.
Ha Athenának lett volna kétsége afelől, hogy mi jön,
a nagy madárrajok érkezése igazolta sejtéseit.
A kiszáradó talaj miatt a szövőpintyek költözni kényszerülnek.
Forgószélszerű érkezésük elsöprő erejű.
Egy nap alatt annyit isznak, mint Athena családja egy hét alatt.
Mire továbbállnak, az itató csontszáraz lesz.
Athenáék a sarat használják leégés ellen.
A sár a pontyoknak is fontos,
hiszen ikráikat a sárba rejtették.
Kis halakká alakultak, de nem keltek ki soha.
Hetekig túlélhetnek vízen kívül is.
Amikor Athena családja tovább áll,
a kis utasokat is magukkal viszik.
Így a pontyok utódai itatótól itatóig utaznak,
elefántháton.
Athenáéknak már úton kéne lenniük,
de a legközelebbi állandó vízlelőhely 160 kilométerre van.
A késés oka: remélte, hogy Mimi megerősödik.
Mala már annyira védi a kicsinyét, hogy Wewét sem látja szívesen.
Mimi nővére, Milly megnyugvást adhat.
De tejet, amire oly nagy szükség lenne, nem.
Idővel kiderül majd, hogy Athena döntése helyes volt-e.
Nincs más választása.
A birodalomban nincs víz,
a többi vízgyűjtő is kiszáradóban.
Irány a menedék.
Millynek Mala segít boldogulni.
Bármennyire is szeretné Athena,
Mimi érdekeit nem helyezheti a családé elé.
Mala és Mimi az itatóhoz baktat,
Athena ennivalót keres a többiekkel,
így mindenki igényével foglalkozik.
Mimi szomja csak egy dolgot jelenthet: Mala teje elapadt.
Mala ezt nem tudhatja.
Azt igen, hogy egy gyenge borjú könnyen beleragadhat a sárba,
Az ösztönei azt diktálják, hogy tartsa távol Mimit az itatótól.
Mimi élete a tejtől függ.
Ha nem jut tejhez,
nem jut táplálékhoz sem.
Van az úgy, amikor az anyának a lánya támogatása kell.
Erre van a család.
A következő nap még melegebb,
és Athena helyzete egyre nehezebb.
Nem akarja hátrahagyni Mimit,
de nem teheti kockára az egész család sorsát.
Athena tudja, hogy ez az utolsó tócsa.
A nap végére ez is kiszárad.
Ezt egy mocsári teknős is megérzi, és igyekszik jó mélyre beásni magát.
Inkább tapossák meg, mint a száraz évszak kínja odakint.
Mala nem adja fel.
De Mimi kicsi szíve nem bírja tovább.
Egy anyának ennél semmi nem lehet szörnyűbb.
Néha a halál, bármennyire szomorú is, megkönnyebbülést hoz.
Wewe nehezen dolgozza fel barátja elvesztését.
Athena tudja, hogy nem késlekedhet tovább.
Három nap múlva érik el a menedéket.
Nagyon későn indulnak,
menet közben nem lesz hol inniuk.
Nincs idő arra, hogy Wewét vigasztalják.
Mögöttük, az eddigi itató helyén,
puha sártenger van. A ganajtúró ilyet keresett.
A halakra már senki nem emlékszik.
A kecskebéka mélyre leásva tölti majd a következő hónapokat.
Stephen két hónapja kelt ki a tojásból.
Már elérte felnőtt méreteit.
Ők is a menedék felé tartanak.
Ugyanazt az utat követik, mint az elefántok.
Athena minden nap megáll, hogy a csorda táplálkozhasson.
Kedvesebbek Wewével is.
Még Hercegnő is elviseli.
Millynek már elapadt a teje,
de a tőgyén vigasztalódó Wewe őt is megnyugtatja.
Athena útvonala a birodalmon át az elefántok közös emlékezetében él.
Az anyja tanította meg, merre kell mennie.
Pusztaságon kell átvágniuk.
De nincsenek egyedül.
Mindenki a menedék felé tart.
A menedék egy vízgyűjtő, amit a talajvíz táplál.
Ott még a legszárazabb napokon is jut víz mindenkinek.
Az elefántok mellett Stephen családja is ide menekül.
Kivárják az esők érkezését, addig nem mennek haza.
Athena a legszárazabb években jön ide.
Ez az egyetlen hely, ahol nem egyeduralkodó.
Ő Satao, az elefántok királya.
Hatalmas agyargazda.
Szelíd óriás,
akihez mindenki alkalmazkodik.
Egész évben kint volt a vadonban,
alig várja, hogy tüzelő tehénre találjon.
Nusu Athena családjának fiatal tagja.
És terhes.
Wewe most van jól először Mimi halála óta.
Más családok borjaival találkozhat.
És ha nagyon kimerült a játékban, a családjára mindig számíthat.
A száraz évszak előrehaladtával a menedék élelmiszertartaléka fogyóban.
Athena és családja estéről estére egyre messzebb megy a táplálékért.
És minden út után vissza kell menni a vízpartra.
A víz az élet.
De hozzáköti őket a menedékhez is,
és ez a kötelék egyre szorosabb.
Nagyon kevés energiájuk van, mindent meg kell enniük.
A menedékből lassan börtön lesz.
És amikor az eső nem jön,
a száraz évszakból aszály lesz,
és ennek következményei és áldozatai is vannak.
Athena nem mer elindulni,
hiszen nincs másik elérhető távolságban.
És még ilyen aszály idején is az éhség öl, nem a szomjúság.
Csak idő kérdése mindannyiuknak.
Élete ötven éve alatt Athena még nem tapasztalt ilyen szárazságot.
A döntés, ami előtt áll, soha nem látott fontosságú.
Az egész család sorsát befolyásolja.
Ha maradnak, éhen halnak.
Ha elmennek, de rosszkor,
szomjan halnak.
Bármilyen döntést is hozzon, a felelősség csak az övé.
A családja bízik benne,
hogy amikor úgy dönt, irány a királyság, habozás nélkül követik.
Hiszen ő a matriarkájuk.
Bárhová követnék.
A királyságban sem jobb a helyzet.
Az itató helyén, aki beásta magát, életben van, de a föld alá zárva.
Egyfajta hibernációban élnek túl.
A varázst egy dolog törheti meg:
az eső.
A pusztában
mindent elkövetnek hogy Wewét megvédjék a naptól.
De kettőt kell lépnie a nagyok minden lépésére.
És ez nagyon kimeríti.
Amikor Athena végre megáll,
nem ételt keres, hanem egy családtagra emlékezik.
Egy időre megfeledkeznek az aszályról,
és közösen emlékeznek arra, ami volt,
és hogy mit jelent közéjük tartozni.
Ott is aszály tombol, ahová tartanak.
A királyság már csak pár napnyira van.
Athena csak egy dolog miatt hajlandó megállni.
Nusu megszülte borját
kétéves vemhesség után.
A kis jövevény is nőstény.
És fogalma sincs, mibe született bele.
A legfontosabb, hogy táplálékhoz jusson.
Wewe ismét barátkozna.
Ennél rosszabbul nem lehet időzíteni egy születést.
De Athena másképp gondolja.
Fajtája évezredeken át képes volt megidézni az esőt.
Igazság szerint Athena 160 kilométerről is
megérzi, ha eső közeleg.
Egy módon lehet csak helyrebillenteni a királyság rendjét.
Egy éve nem láttak folyó vizet,
a látvány döbbenetes.
Afrikában úgy tartják, eső előtt születni nagyon szerencsés dolog.
Az eső mindig okot ad az ünneplésre.
Az elefántok kitaposott ösvényei az itatóba vezetik az esővizet.
A föld alá beszivárgó esővíz ébresztőként hat.
Ahogy minden mosoly nyomot hagy egy arcon,
úgy hagy valamit maga után minden utazás a kontinensen.
A növendék ludak összetartanak.
Egyelőre, persze, hiszen hamarosan társ után néznek.
Stephen természetesen ebben is az utolsó.
A teknős udvarlása lassan, de biztosan haladt,
majd elfogadásra talált.
Az itató ismét az életet jelenti mindenkinek.
Wewe imádja az otthonát.
Azt pláne, hogy az élményeit egy új baráttal oszthatja meg.
A súlyos aszályokat hatalmas esőzések váltják.
Szerte a királyságban új élet szökken szárba,
de olyan mértékben, mint évtizedek óta soha.
Pár napra összeáll egy ezer állatot számláló szupercsorda is.
A bolygó rég nem látott ennyi elefántot egy helyen.
A nagy kaland közel hozta Wewét és Hercegnőt.
Ez az első lépés a kapcsolatukban,
ami életük végéig fog tartani.
Lesznek még aszályok,
de Athena családja soha nem felejti el azt a kivételes matriarkát,
aki kivezette őket az aszályból, vissza az otthonukba.
Már csak egy maroknyi ilyen hatalmas agyaras létezik.
Ma a kontinens egy kis sarka még az övék.
És arra emlékeztet minket, hogy milyen lehetett az,
amikor az egész kontinens az övék volt.
SATAO ÉS ATHENA EMLÉKÉRE
A FILM FORGATÁSA KÖZBEN ORVVADÁSZOK LŐTTÉK LE.
A VILÁG LEGNAGYOBB AGYARAS ÁLLATA VOLT.
UTOLJÁRA A KIRÁLYSÁGBÓL TÁVOZÓBAN LÁTTÁK. A CSALÁDJA A NYOMÁBAN HALADT.
ITT TÖBBET IS MEGTUDHAT AZ ELEFÁNTOKRÓL ÉS ARRÓL, HOGYAN SEGÍTHET.
BARÁTUNK ÉS MENTORUNK, ALAN ROOT EMLÉKÉRE
A feliratot fordította: Varga Attila